Diari Oficial de la Generalitat Valenciana


Sumari del DOGV 1540, del 13-05-1991 (1991/821081)

RESOLUCIÓ de 10 d'abril de 1991, de la Universitat Politècnica de València, per la qual es convoquen proves selectives per a l'ingrés com a personal laboral fix en el lloc d'Oficial de Primera de Laboratori a l'Escola Universitària d'Enginyeria Tècnica Industrial d'Alcoi.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1540

Data del DOGV
:   13-05-1991

Secció del DOGV
:   AUTORITATS I PERSONAL

Número del document
:   1991/821081


Data del document
:   10-04-1991

Organisme emissor
:   Universitat Politècnica de València

Tipus de document
:   Resolució

RESOLUCIO del 10 d'abril de 1991, de la Universitat Politècnica de València, per la qual es convoquen proves selectives per a l'ingrés com a personal laboral fix en el lloc d'Oficial de Primera de Laboratori a l'Escola Universitària d'Enginyeria Tècnica Industrial d'Alcoi.  
D'acord amb les facultats que cm confereix l'article 48 del Decret 145/85, del 20 de setembre, i conformement amb el que disposa el Conveni Col·lectiu del Personal Laboral de les Universitats Públiques de la Comunitat Valenciana, s'acorda la convocatòria de proves selectives per a l?ingrés com a personal laboral fix, per al lloc de, treball que específica en l'annex I, a la Universitat Politècnica de València, d?acord amb les següents:  
BASES DE LA CONVOCATORIA  
1. Normes generals  
1.1. Es convoquen proves selectives per a cobrir amb personal laboral de nou ingrés el lloc vacant la categoria professional, funcions i localitat de destinació del qual figuren especificats en l'annex I.  
1.2. Les característiques del lloc convocat i les condicions de treball, seran les regulades en el vigent Conveni Col·lectiu per al Personal Laboral de les Universitats Públiques de la Comunitat Valenciana (DOGV núm. 1.257, del 05.03.90), i per les normes que s'adoptaran en un futur.  
1.3. L'exercici de les funcions del lloc quedarà sotmés a la Llei 53/84, del 26 de desembre, en matèria d'incompatibilitats.  
2. Procediment de selecció  
2.1. El procediment de selecció dels aspirants es farà pel sistema de concurs-oposició lliure.  
2.2. Fase d'oposició. Constarà dels exercicis que tot seguit s'indiquen, tots ells de caràcter obligatori i eliminatori.  
Primer exercici. Consistirà en la resposta d'una prova teòrica sobre coneixements de les matèries relacionades amb les funcions a desenrotllar, d'acord amb el que es disposa a l'annex I.  
Segon exercici. Consistirà en la realització d'una prova pràctica relacionada amb el lloc de treball objecte de la convocatòria.  
2.3. Fase de concurs. Es realitzarà un concurs de mèrits valorable segons el barem establert en la base 8.2, i que només es farà efectiva si se supera la fase d'oposició, cas en el qual se sumarà a la puntuació obtinguda en les proves.  
Entrevista personal: la fase de concurs finalitzarà amb una entrevista personal davant el tribunal per a valorar les aptituds professionals del candidat segons les funcions a desenrotllar i contrastar l'experiència del candidat amb les exigències del lloc, i serà de caràcter obligatori.  
3. Requisits dels aspirants  
3.1. Per a ser admesos a la realització de les proves selectives, els aspirants hauran de reunir el següents requisits:  
a) Tenir la nacionalitat espanyola.  
b) Haver fet els 18 anys el dia que finalitze el termini de presentació de sol·licituds.  
c) Trobar-se en possessió de la titulació acadèmica requerida per a l'acompliment del lloc de treball segons consta en l'annex I; a banda dels altres requisits i condicions expressades en la descripció dels Llocs.  
d) No trobar-se inhabilitat penalment per a l'exercici de funcions públiques.  
e) No haver estat separat, mitjançant un expedient disciplinari, de cap administració o ocupació pública.  
4. Sol·licituds  
4.1. Els qui vulguen prendre part en aquestes proves selectives hauran de fer-ho constar en la sol·licitud segons el model de l'annex II, que serà facilitat gratuïtament en el Servei de Gestió de Personal i Afers Generals de la Universitat Politècnica de València, camí de Vera s/n, València, edifici del rectorat.  
4.2. Els sol·licitadors es dirigiran al Rector de la Universitat Politècnica de València, camí de Vera, s/n, 46488 València, en el termini de 15 dies hàbils comptats a partir del següent a la publicació d'aquesta convocatòria al Diari Oficial de la Generalitat Valenciana.  
4.3. La presentació de sol·licituds podrà fer-se al registre central de la Universitat Politècnica de València, camí de Vera s/n, 46131 València, edifici del rectorat, o en qualsevol de les formes establertes en l'article 66 de la Llei de Procediment Administratiu. Juntament amb la sol·licitud haurà de presentar-se, obligatòriament, la següent documentació:  
- Fotocòpia del DNI.  
- Currículum vitae.  
- Fotocòpia compulsada de la titulació acadèmica exigida com a requisit, o que s'al·legue com a mèrit.  
- Acreditació documental (amb originals o còpies compulsades) de l'experiència, la formació, els coneixements i altres mèrits relacionats amb el lloc, que s'al·leguen com a mèrits, en el currículum.  
Els drets d'examen seran de 1.350 PTA, i s'ingressaran en el compte corrent núm. 20431253036898 -Taxes- de la Caixa d'Estalvis de València, a la urbana 724, situada a la Universitat Politècnica de València, camí de Vera,s/n, 46844 València. El justificant de pagament dels drets d'examen es realitzarà amb la impressió del segell en la sol·licitud de l?esmentada entitat o de qualsevol de les seues oficines.  
5. Admissió dels aspirants  
5.1. Acabat el termini de presentació de sol·licituds, l?òrgan convocant dictarà una resolució que es publicarà en el Diari Oficial de la Generalitat Valenciana, i que contindrà la llista d'admesos i exclosos. Els aspirants exclosos tindran un termini de deu dies comptats a partir de la publicació de la resolució per a poder reparar el defecte que va motivar la seua exclusió.  
5.2. Transcorregut el termini anterior i reparats el defectes, es dictarà una resolució amb la relació definitiva d'admesos, que es publicarà en el Diari Oficial de la Generalitat Valenciana, i s'establirà també amb almenys quinze dies d'anticipació, la data, el lloc i l?hora d'inici dels exercicis.  
6. Tribunal qualificador  
6.1. Els tribunals qualificadors d'aquestes proves tindran la composició que figura en l'annex III d'aquesta resolució.  
6.2. Els tribunals no podran constituir-se ni actuar sense la presència d'almenys tres dels seus membres.  
6.3. Els membres del tribunal, i els assessors especialistes i ajudants, estan subjectes als motius i causes generals d'abstenció i recusació dels articles 20 i 21 de la Llei de Procediment Administratiu.  
6.4. Els tribunals podran sempre sota la seua direcció i control directe, utilitzar ajudants i assessors especialistes amb la finalitat d'accelerar les proves.  
6.5. Durant el desenrotllament de les proves selectives, el tribunal resoldrà tots el dubtes que pogueren sorgir en l'aplicació d'aquestes normes.  
6.6. A efectes de comunicacions i altres incidències, els tribunals tindran la seua seu al camí de Vera s/n, 46617 València, edifici del rectorat.  
6.7. El tribunal que actue en aquestes proves percebrà les assistències previstes en el Decret del Consell de la Generalitat Valenciana 200/1985, del 23 de desembre, sobre indemnitzacions per raó de servei.  
6.8. El tribunal adoptarà les mesures oportunes per a garantir que els exercicis siguen corregits sense que es conega la identitat dels aspirants.  
7. Desenrotllament dels exercicis  
7.1. Els aspirants seran convocats per a cada exercici en una crida única. Aquells que no hi compareguen, seran exclosos de l?oposició.  
7.2. L'ordre d'actuació, en aquells exercicis que ho requeresquen, s'iniciarà segons ho aprove el tribunal, i es publicarà en la crida a les proves.  
7.3. Iniciades les proves, l'anunci de la celebració de la resta d'exercicis es farà públic pel tribunal en el local en què s'haja celebrat l'anterior, amb quaranta-vuit hores com a mínim d'anticipació.  
7.4. Les proves selectives es faran a Alcoi.  
8. Qualificació dels exercicis  
8.1. Fase d'oposició. Cada un dels exercicis de caràcter obligatori i eliminatori es valorarà de 0 a 10 punts, i s'haurà d'obtenir, per a aprovar, un mínim de 5 punts en cada un d'ells.  
8.1.2. U puntuació total de la fase d'oposició s'obtindrà sumant les puntuacions obtingudes pels aspirants en els dos exercicis eliminatoris.  
8.2. Fase de concurs. La valoració dels mèrits del concurs es realitzarà per deliberació conjunta dels membres del tribunal Qualificador, segons el barem que tot seguit es determina:  
a) Mèrits acadèmics. Es valorarà la titulació i l'especialitat en les funcions del lloc objecte del concurs-oposició, fins a un màxim de 2 punts. -  
b) Experiència professional. Es valorarà fins a un màxim de 5 punts l'experiència professional dels aspirants en funcions semblants a les inherents al lloc de treball.  
c) Altres mèrits. Es valoraran fins a 1'50 punts altres mèrits que corresponguen a qualificacions específiques que hagen de reunir els candidats, segons les característiques dels Llocs de treball. Es valorarà el coneixement del valencià.  
d) Entrevista personal. Es valorarà fins a 1,50 punts.  
8.2.1. El tribunal publicarà en la seua seu, el lloc, la data i l?hora en què s'iniciaran les entrevistes amb els aspirants que hagen superat la fase d'oposició i l?ordre de la seua intervenció. Aquells que no compareguen a l?entrevista en quedaran exclosos.  
La qualificació final de les proves serà determinada per la suma de les obtingudes en la fase de concurs i en la fase d'oposició.  
9. Llista de seleccionats  
9.1. En acabar cada exercici, el tribunal farà públic en els Llocs d'examen i en el tauler d'anuncis de la seu central la llista de persones que superen l'esmentat exercici.  
9.2. Finalitzats els exercicis, el tribunal farà pública la llista dels aspirants que hagen obtingut les millors puntuacions en les proves.  
9.3. En cas d'empat, l'ordre s'establirà segons la major edat de l'aspirant. Si l'empat continuara, l'ordre s'establiria a partir d'aquell que haguera obtingut una major puntuació en el 1r exercici.  
9.4. El tribunal trametrà l'esmentada relació al rectorat, que ha de ser igual al nombre de places convocades.  
Això no obstant, el tribunal podrà fer pública una llista complementària en què figure la puntuació obtinguda per la resta dels aspirants no seleccionats però que superaren les proves, i en el cas que alguns dels sol·licitadors no arribaren a formalitzar el contracte corresponent, s'inclourà en la proposta el sol·licitador que el segueix per ordre de puntuació  
Al mateix temps, es conformarà amb els aspirants no seleccionats una bossa de treball, a la qual s'acudirà per a formalitzar contractes de duració determinada, essent cridats per ordre de puntuació.  
10. Presentació de documents  
10.1. En el termini de 20 dies naturals des que es faça pública la llista d'aprovats en el Diari Oficial de la Generalitat Valenciana, i abans de formalitzar els contractes, els seleccionats hauran d'aportar els següents documents:  
a) Justificant que acredite estar en possessió de la Titulació exigida per a ocupar la plaga.  
b) Certificat de naixement expedit pel Registre Civil corresponent.  
c) Declaració jurada o promesa de no haver estat separat, mitjançant expedient disciplinari, de cap administració o ocupació pública.  
d) Certificat mèdic acreditatiu de no patir malaltia o defecte físic que impedesca l'acompliment de les funcions corresponents, expedits pels serveis provincials del Ministeri de Sanitat i Consum o pels organismes competents de les comunitats autònomes.  
10.2. Els qui dins del termini indicat i tret de casos de força major, no presentaren l'esmentada documentació, no podran ser contractats i quedaran anul·lades totes les seues actuacions, sense perjudici de la responsabilitat en què pogueren haver incorregut per falsedat de la seua instància.  
11. Formalització dels contractes  
11.1. L'òrgan competent formalitzarà un contracte de caràcter indefinit. Mentrestant, l'aspirant no tindrà dret a cap percepció econòmica.  
11.2. El personal que supere el període de prova satisfactòriament adquirirà la condició de personal laboral fix.  
12. Norma final  
La convocatòria, les seues bases i tots els actes administratius que es deriven d'aquesta i de les actuacions del tribunal, podran ser impugnades per part dels interessats, segons els recursos establerts en la vigent Llei de Procediment Administratiu.  
València, 10 d'abril de 1991.   
El Rector de la Universitat Politècnica de València:   
Justo Nieto Nieto.  
ANNEX I  
Descripció del lloc de treball, codificació, condicions i característiques  
Codificació de la plaça: L/91/5  
Denominació del lloc de treball: Oficial de Primera de Laboratori  
Catalogació: C/D 13 A  
Nombre de llocs convocats: 1  
Destinació: Escola Universitària d'Enginyeria Tècnica Industrial d'Alcoi.  
Localitat: Alcoi (Alacant)  
Requisits: trobar-se en possessió del títol de BUP, batxiller superior, formació professional de segon grau o formació laboral equivalent amb categoria professional reconeguda en l?ordenança laboral, proves d'accés de majors de 25 anys, batxiller elemental, graduat escolar, formació professional de primer grau o formació laboral equivalent amb categoria professional reconeguda en l?ordenança laboral.  
Funcions: funcions de laboratori, com és ara la col·laboració en l?organització i funcionament dels laboratoris que hi ha al centre:  
- Física:  
- Química.  
- Electricitat.  
- Mecànica.  
Tot això d'acord amb les instruccions dels seus responsables, amb dependència funcional de la direcció del centre. Així mateix hauran de fer: el muntatge i el desmuntatge de pràctiques, neteja d'utillatge, petits muntatges de subministrament del material, productes i altres elements de treball i manteniment dels equipaments, neteja i conservació del material de laboratori. I totes les funcions inherents a la categoria professional i al lloc, de traball.  
Coneixements sobre els quals tractarà el primer i el segon exercici:  
A) Teòric:  
Tema 1. Magnitud, dimensió, mesura, mesuratge i error: Nocions generals sobre el Sistema Internacional de Mesures. Concepte de mesuratge, mesura i error. Error absolut i relatiu d'una mesura. Us del peu de rei i del cargol micromètric.  
Tema 2. Coneixement de productes químics: àcids, bases, sals, etc., característiques.  
Tema 3. Coneixements i ús de l'utillatge dels laboratoris químics.  
Tema 4. Coneixements de materials: fèrrics i no fèrrics.  
Tema 5. Coneixement de l?utillatge dels laboratoris mecànics.  
Tema 6. Conceptes elèctrics: materials emprats en les instal·lacions elèctriques.  
Tema 7. Aparellament i muntatges elèctrics.  
Tema 8. Coneixements de seguretat i higiene dels laboratoris.  
Tema 9. Coneixement d'organització i control de laboratoris.  
Tema 10. Expressió gràfica: interpretació d'esquemes i plànols d'instal·lacions.  
B) Pràctic. En aquest exercici es plantejarà a l'aspirant la realització d'un conjunt de proves pràctiques a desenrotllar en algun dels laboratoris de l?escola on es dispose del material adequat, amb la finalitat que demostre el seu coneixement i habilitat pràctica, d?acord amb les funcions i temes especificats.  
ANNEX III  
Codificació de la plaça: L/91/5  
Denominació del lloc de treball: Oficial de Primera de Laboratori  
Destinació: Escola Universitària d'Enginyeria Tècnica Industrial d'Alcoi.  
Tribunal qualificador  
- El gerent o persona en què delegue.  
- Dos representants de la universitat designats pel rector.  
- Dos representants del comité d'empresa, un de cadascuna de les centrals sindicals més representatives.  
- La Cap de Servei de Personal, que hi farà de secretària, amb veu però sense vot.